स्वरूप संपत

डॉ स्वरूप रावल  (पूर्वाश्रमीच्या स्वरूप संपत), (३ नोव्हेंबर, १९५८ - हयात) ह्या एक भारतीय अभिनेत्री आहेत. त्या ८० च्या दशकातील 'नरम गरम' आणि 'नाखुदा' सारख्या हिंदी चित्रपटांमधील भूमिका तसेच 'ये जो है जिंदगी' सारख्या दूरचित्रवाणी मालिकांमधील भूमिकांसाठी ओळखल्या जातात. त्यांनी इस १९७९ मधील 'भारत सुंदरी' (मिस इंडिया)चा पुरस्कार जिंकला होता. तसेच त्याच साली विश्व सुंदरी (मिस युनिव्हर्स) स्पर्धेत मध्ये त्यांनी भारताचे प्रतिनिधित्व देखील केले होते.

 वैयक्तिक आयुष्य 
स्वरूप संपत ने अभिनेता परेश रावळसोबत इ.स. १९८७ साली लग्न केले.  ती तिच्या पती अभिनीत नाटकांचे दिग्दर्शन आणि अभिनय करते. त्यांना अनिरुद्ध आणि आदित्य अशी दोन मुले आहेत


स्वरूप संपत यांनी वूस्टर विद्यापीठ येथून पीएचडी मिळवली 
आहे. नाटकाचा वापर करून अपंगत्व असलेल्या मुलांचे जीवन कौशल्य कसे वाढवता येईल यावर प्रबंध सादर केला (डॉक्टरेट).

 अभिनयाची कारकीर्द 
स्वरूप संपत यांनी ८० च्या दशकातील दूरदर्शन वरील प्रचंड लोकप्रिय मालिका 'ये जो है जिंदगी' मध्ये मुख्य भूमिका साकारली. यात त्यांनी शफी इनामदारच्या रेणू नावाच्या पत्नीची भूमिका साकारली होती. त्यांना ये जो है जिंदगीची स्क्रिप्ट खूपच हृदयस्पर्शी वाटली होती आणि त्यांची अशी  खात्री होती की ही भूमिका सामान्य लोकांशी चांगली जोडलेली आहे आणि त्यांच्या दैनंदिन क्रियाकलाप आणि साधेपणाने जीवन जगते. आणि केवळ यासाठी त्यांनी दूरदर्शन वरील दुसरी एक महत्त्वाची मालिका नाकारली होती. आज त्यांना हा निर्णय घेतल्याचे सार्थक वाटते. त्यावेळी कमल हासन - रीना रॉय यांच्या भूमिका असलेला चित्रपट 'करिश्मा' मध्ये देखील दिसल्या होत्या.

संपत यांनी 'शिंगार' या कुमकुम कंपनीसाठी मॉडेलिंग केले होते.

त्या आजच्या काळात अपंग मुलांना अभिनय शिकवतात. तसेच आपल्या प्रबंध शोधाचा सदुपयोग करून घेण्यासाठी त्या भारतभर प्रवास करतात आणि  शिक्षकांसाठी कार्यशाळा आयोजित करतात.

गुजरातचे तत्कालीन मुख्यमंत्री नरेंद्र मोदी यांनी मुलांसाठी शैक्षणिक कार्यक्रमाचे नेतृत्व करण्यासाठी संपत यांची निवड केली होती.

जगभरातील १७९ देशांतील १०,००० नामांकनांमध्ये, वार्की फाउंडेशनने आयोजित केलेल्या ग्लोबल टीचर बक्षीससाठी तिला टॉप-१० ग्लोबल फायनलिस्टमध्ये निवडण्यात आले होते.

 अभिनय सूची 
 दूरचित्रवाहिनी 
 वर्ष  मालिका  भूमिका  1984 	ये जो है जिंदगी	 रेणू	 1990	 ये दुनियां गजब की	  1990	 ऑल द बेस्ट 	 1990	 बीवी तो बिवी साला रे साला	लक्ष्मी	1990	 शांती	
 चित्रपट 
 वर्ष  चित्रपट  भूमिका  2021  द व्हाईट टायगर 	 समाजसेविका	 2019   उरी: सर्जिकल स्ट्राइक  सुहाशिनी शेरगिल  2016 की अँड का	 कि आची आई 2013  सप्तपदी	 स्वाती संघवी	2002  साथिया  शांती1986  कर्मदाता  नीता 1985  जान की बाज़ी   1985   बहु की आवाज  कविता1984  करिश्मा 	सपना	 1984  लोरी  सुमन 1983  हिम्मतवाला  पद्मा1982  तुम्हारे बिना  सीमा दत्त 1982  सवाल  रेशमी सिंग 1981  नाखुदा	 सोनिया गुप्ता	1981  नरम गरम  कुसुम 

 संदर्भ 

 बाह्य दुवे


I wasn't an actress to begin with: Swaroop Sampat (हिंदुस्थान टाईम्स द्वारा घेतलेली मुलाखत)

वर्ग:हिंदी चित्रपट अभिनेत्री
वर्ग:हिंदी दूरचित्रवाहिनी अभिनेत्री
वर्ग:फेमिना मिस इंडिया विजेत्या
वर्ग:स्त्री चरित्रलेख
वर्ग:गुजराती व्यक्ती
वर्ग:विकी लव्ह्‌ज वुमन दक्षिण आशिया २०२१ अंतर्गत बनलेले लेख